ਸੋਹਿਨੀ ਰੇ
ਸੋਹਿਨੀ ਰੇ (ਜਨਮ 25 ਅਗਸਤ 1966) ਇੱਕ ਕਲਾਸੀਕਲ ਮਨੀਪੁਰੀ ਡਾਂਸਰ ਹੈ। ਇਸ ਸਮੇਂ ਲਾਸ ਏਂਜਲਸ, ਸੰਯੁਕਤ ਰਾਜ ਅਮਰੀਕਾ ਵਿੱਚ ਸਥਿਤ ਭਾਰਤ ਤੋਂ ਡਾਂਸ-ਖੋਜੀ ਅਤੇ ਮਾਨਵ ਵਿਗਿਆਨੀ ਹੈ।

ਸ਼ੁਰੂਆਤੀ ਕੈਰੀਅਰ 
ਰੇ ਨੇ ਸੱਤ ਸਾਲ ਦੀ ਉਮਰ ਤੋਂ ਹੀ ਮਨੀਪੁਰੀ ਨਰਤਨਾਲਿਆ, ਕੋਲਕਾਤਾ ਵਿੱਚ ਗੁਰੂ ਬਿਪਿਨ ਸਿੰਘ, ਦਰਸ਼ਨ ਝਾਵੇਰੀ ਅਤੇ ਕਲਾਵਤੀ ਦੇਵੀ ਦੇ ਅਧੀਨ ਮਨੀਪੁਰੀ ਨਾਚ ਦੀ ਪੜ੍ਹਾਈ ਕੀਤੀ। ਉਹ ਗਿਆਰਾਂ ਸਾਲਾਂ ਦੀ ਉਮਰ ਵਿੱਚ ਗੁਰੂ ਬਿਪਿਨ ਸਿੰਘ ਨਾਲ ਆਪਣੇ ਦੀਖਿਆ ਸਮਾਰੋਹ ਵਿੱਚੋਂ ਲੰਘੀ ਅਤੇ ਚੌਦ੍ਹਵੇਂ ਤੋਂ ਕੈਰੀਅਰ ਵਜੋਂ ਪ੍ਰਦਰਸ਼ਨ ਕਰਨ ਲੱਗੀ। ਉਹ ਚੌਦਾਂ ਸਾਲਾਂ ਦੀ ਉਮਰ ਤੋਂ ਗੁਰੂ ਬਿਪਿਨ ਸਿੰਘ ਦੀ ਖੋਜ ਸਹਾਇਕ ਵੀ ਸੀ ਅਤੇ 1982 ਵਿੱਚ ਭਾਰਤ ਸਰਕਾਰ ਦੇ ਸਭਿਆਚਾਰ ਮੰਤਰਾਲੇ ਤੋਂ ਮਨੀਪੁਰੀ ਨ੍ਰਿਤ ਵਿੱਚ ਰਾਸ਼ਟਰੀ ਸਕਾਲਰਸ਼ਿਪ ਵੀ ਹਾਸਿਲ ਕੀਤੀ। ਨਾਲ ਹੀ ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਮਾਡਰਨ ਹਾਈ ਸਕੂਲ ਫ਼ਾਰ ਗਰਲਜ਼, ਕੋਲਕਾਤਾ ਤੋਂ ਕੀਤੀ, ਜਿਥੇ ਉਸਨੇ ਸਕੂਲ ਦੇ ਪ੍ਵਿੱਰੋਗਰਾਮਾਂ 'ਚ ਵੀ ਪ੍ਰਦਰਸ਼ਨ ਕੀਤਾ।

ਵਿੱਦਿਅਕ ਕੈਰੀਅਰ 
ਰੇ ਨੇ ਆਪਣੀ ਬੀ.ਐੱਸ.ਸੀ. ਅਤੇ ਐਮ.ਐੱਸ.ਸੀ. ਕਲਕੱਤਾ ਯੂਨੀਵਰਸਿਟੀ ਤੋਂ ਮਾਨਵ ਸ਼ਾਸਤਰ ਵਿੱਚ ਡਿਗਰੀ ਪ੍ਰਾਪਤ ਕੀਤੀ। ਬਾਅਦ ਵਿੱਚ ਉਸਨੇ ਡਾਂਸ ਵਿੱਚ ਐਮ.ਏ. ਅਤੇ ਪੀਐਚ.ਡੀ. ਲਾਸ ਏਂਜਲਸ ਵਿਖੇ ਯੂਨੀਵਰਸਿਟੀ ਕੈਲੀਫੋਰਨੀਆ ਤੋਂ ਮਾਨਵ-ਵਿਗਿਆਨ ਵਿੱਚ ਕੀਤੀ।ਉਹ ਵਿਸ਼ਵ ਧਰਮਾਂ ਦੇ ਅਧਿਐਨ ਕੇਂਦਰ, ਹਾਰਵਰਡ ਡਿਵੀਨਿਟੀ ਸਕੂਲ ਵਿੱਚ ਕੈਲੀਫੋਰਨੀਆ, ਹਿਉਮੈਨਟੀਜ਼ ਰਿਸਰਚ ਇੰਸਟੀਚਿਊਟ, ਕੈਲੀਫੋਰਨੀਆ ਯੂਨੀਵਰਸਿਟੀ, ਇਰਵਿਨ ਵਿੱਚ ਫੈਕਲਟੀ ਫੈਲੋ ਸੀ। ਉਸਨੇ ਕੈਲੀਫੋਰਨੀਆ ਯੂਨੀਵਰਸਿਟੀ, ਇਰਵਾਈਨ, ਕੈਲੀਫੋਰਨੀਆ ਯੂਨੀਵਰਸਿਟੀ, ਸੈਂਟਾ ਬਾਰਬਰਾ ਅਤੇ ਸੈਂਟਾ ਮੋਨਿਕਾ ਕਾਲਜ ਵਿੱਚ ਪੜ੍ਹਾਇਆ ਹੈ ਅਤੇ ਇਸਦੇ ਬਹੁਤ ਸਾਰੇ ਪ੍ਰਕਾਸ਼ਨ ਹਨ।

ਡਾਂਸ ਕਰੀਅਰ 
ਸੋਹਨੀ ਰੇ ਦੱਖਣੀ ਕੈਲੀਫੋਰਨੀਆ ਵਿੱਚ ਮਨੀਪੁਰੀ ਡਾਂਸ ਵਿਜ਼ਨਜ਼ - ਇੰਸਟੀਚਿਉਟ ਆਫ ਮਨੀਪੁਰੀ ਡਾਂਸ ਦੀ ਸੰਸਥਾਪਕ ਅਤੇ ਕਲਾਤਮਕ ਨਿਰਦੇਸ਼ਕ ਹੈ। ਉਸਨੇ ਕਲਾਸੀਕਲ ਮਨੀਪੁਰੀ ਨਾਚ ਹਰਾਓ-ਕੁਮੈਈ ਵਿੱਚ ਬਹੁਤ ਸਾਰੀਆਂ ਪ੍ਰੋਡਕਸ਼ਨਾਂ, ਕੋਰੀਓਗ੍ਰਾਫੀਆਂ ਅਤੇ ਨਿਰਦੇਸ਼ਨ ਕੀਤੇ ਹਨ: ਮਨੀਪੁਰੀ ਨਾਚ ਵਿੱਚ ਖੁਸ਼ੀ ਭਰੇ ਜਸ਼ਨ, ਗੀਤਾ-ਗੋਵਿੰਦਾ, ਕ੍ਰਿਸ਼ਨਾ-ਨਿੰਗਸੰਗਬਾ ਅਤੇ ਯੂਰਪ ਅਤੇ ਉੱਤਰੀ ਅਮਰੀਕਾ ਅਤੇ ਭਾਰਤ ਦਾ ਦੌਰਾ ਕੀਤਾ।

ਅਕਾਦਮਿਕ ਅਵਾਰਡ ਅਤੇ ਪ੍ਰਾਪਤੀਆਂ 
ਜੁਬਲੀ ਇਨਾਮ, ਕਲਕੱਤਾ ਯੂਨੀਵਰਸਿਟੀ, ਭਾਰਤ, 1988 ਨੈਸ਼ਨਲ ਸਕਾਲਰਸ਼ਿਪ, ਕਲਕੱਤਾ ਯੂਨੀਵਰਸਿਟੀ, ਭਾਰਤ, 1988 ਯੂਨੀਵਰਸਿਟੀ ਗੋਲਡ ਮੈਡਲ, ਕਲਕੱਤਾ ਯੂਨੀਵਰਸਿਟੀ, ਭਾਰਤ, 2011. ਜੇ.ਬੀ. ਡੋਨੇ ਪੁਰਸਕਾਰ ਨੌਰਥੋਲੋਜੀ ਆਫ਼ ਆਰਟ, ਰਾਇਲ ਐਂਥ੍ਰੋਪੋਲੋਜੀਕਲ ਇੰਸਟੀਚਿਊਟ, 2009 ਆਦਿ।

ਡਾਂਸ ਅਵਾਰਡ ਅਤੇ ਪ੍ਰਾਪਤੀਆਂ 

 1982-1986 ਤੱਕ ਭਾਰਤ ਸਰਕਾਰ ਤੋਂ ਰਾਸ਼ਟਰੀ ਸਕਾਲਰਸ਼ਿਪ, 
 ਸੰਗੀਤੋਤਸਵ, ਮਨੀਪੁਰੀ ਡਾਂਸ ਵਿੱਚ ਪਹਿਲਾ ਇਨਾਮ 1988 
 ਸ੍ਰੀਨਗਰ-ਮਨੀ ਪੁਰਸਕਾਰ, ਕਲ-ਕੇ-ਕਾਲਕਾਰ ਸੰਗੀਤ ਸੰਮੇਲਨ, ਮੁੰਬਈ, 1988 
 ਨਰਾਤਨ ਆਚਾਰੀਆ, ਮਨੀਪੁਰੀ ਨਰਤਨਾਲਿਆ, ਕੋਲਕਾਤਾ, 1999। 
 ਈਲੇਨ ਵੇਸਮੈਨ ਲਾਸ ਏਂਜਲਸ ਟ੍ਰੈਸ਼ਰ ਅਵਾਰਡ, ਕੈਲੀਫੋਰਨੀਆ ਟ੍ਰੈਡੀਸ਼ਨਲ ਮਿਉਜ਼ਿਕ ਸੁਸਾਇਟੀ, 2007 
 ਨਾਮਜ਼ਦਗੀ, ਲੇਸਟਰ ਹਾਰਟਨ ਐਵਾਰਡ, 2007 
 ਜੇਤੂ, ਲੇਸਟਰ ਹੋੋਰਟਨ ਅਵਾਰਡ, 2008 
 ਨਾਮਜ਼ਦਗੀ, ਲੇਸਟਰ ਹਾਰਟਨ ਐਵਾਰਡ, 2010।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1966
ਨਾਚ ਵਿੱਚ ਭਾਰਤੀ ਔਰਤਾਂ ਦੀ ਸੂਚੀ